CELEX: 62016TN0108
Language: et
Date: 2016-03-17 00:00:00
Title: Kohtuasi T-108/16: 17. märtsil 2016 esitatud hagi – Naviera Armas versus komisjon

17.5.2016   
            
            
               ET
            
            
               Euroopa Liidu Teataja
            
            
               C 175/19
            
         17. märtsil 2016 esitatud hagi – Naviera Armas versus komisjon
   (Kohtuasi T-108/16)
   (2016/C 175/23)
   Kohtumenetluse keel: hispaania
   
      Pooled
   
   
      Hageja: Naviera Armas, SA (Las Palmas de Gran Canaria, Hispaania) (esindajad: advokaadid J. Buendía Sierra ja Á. Givaja Sanz)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 8. detsembri 2015.aasta aasta otsus riigiabi SA.36628 (2015/NN-2) (ELT 2016, C 25, lk 2), millega tunnistatakse, et ei esinenud riigiabi laevandusettevõtja Fred Olsen S.A. kasuks seoses Hispaania Kuningriigi võetud meetmetega Las Nieves’e sadamas.
            
         
               —
            
            
               jätta kostja kanda tema enda kohtukulud ja mõista temalt välja hageja kohtukulude.
            
         
      Väited ja peamised argumendid
   
   Vaidlustatud otsusega tuvastas komisjon, et riigiabiks ei ole Fred Olseni väidetav ainuõigus tegutseda Las Nieves’e (Kanaari saared, Hispaania) sadamas, tema täielik või osaline vabastamine vastavatest sadamamaksudest ning kõnealuse sadama kasutustingimused, mis traditsioonilisi laevu välistades tähendasid samuti põhjendamatut eelist sellele laevandusettevõtjale.
   Oma hagi põhjenduseks esitab hageja ühe väite, mis põhineb asjaolule, et ta esitas piisavad põhjendused, et komisjonil tekiks mõistlikud kahtlused Fred Olsenile antava riigiabi olemasolu kohta, mis viiks ametliku uurimismenetluse algatamiseni.
   Selle väite põhjenduseks märgib hageja:
   
               —
            
            
               Esialgsele uurimisele kulunud ülemäära pikk aeg alates hetkest, kui Naviera Armas esitas oma kaebuse 26. aprillil 2013, kuni hetkeni, kui vaidlustatud otsus vastu võeti, tõendab iseenesest juhtumi keerukust, mis oleks tinginud ametliku menetluse algatamise.
            
         
               —
            
            
               Vaidlustatud otsuses on teatud ilmsed asjaolude hindamise vead, näiteks väited, et ükski ettevõtja ei olnud taotlenud enne 2013. aastat Las Nievese sadamas kiirlaevadega tegutseda, et Fred Olsen oli ainuke ettevõtja, kes oli sadama kasutamisest 90ndatel aastatel huvitatud, või et seal sadamas sai ainult kasutada kiirlaevu.
            
         
               —
            
            
               Fred Olsen on ainuõiguslikult Las Nieves’e sadamat kasutanud alates 1991. aastast, mis annab talle konkurentsieelise, mille Hispaania ametiasutused andsid meelevaldselt.
            
         
               —
            
            
               Fred Olsen oli enam kui 20 aastat täielikult vabastatud sadamamaksude tasumisest.